เนื่องจากเดือนที่แล้วประจำเดือนมาครั้งที่1(2/11)ตามปกติ และก็มาครั้งที่2(วันที่14/11)หลังจากทานยาคุมฉุกเฉินไป1อาทิต จนถึงตอนนี้ประจำเดือนยังไม่มาคะ แค่รุ้สึกเหมือนจะมาแต่ไม่มา ระหว่างนี้ก็มีเพศสัมพันธ์ปกติคะ ใช้วิธีหลั่งนอก เคยซื้อที่ตรวจครรภ์มาตรวจเมื่อวันจันที่ผ่านมา ขึ้นขีดเดียว อยากทราบว่าเกิดจากอะไรคะ ขอคำแนะนำคะ
สวัสดีค่ะ หากประจำเดือนมาวันที่ 2 พ.ย. แล้วในวันที่ 14 พ.ย. ได้มีเลือดออกมา ซึ่งเกิดหลังจากทานยาคุมฉุกเฉินไป 1 สัปดาห์ เลือดที่ออกก็น่าจะเกิดจากผลของยาคุมฉุกเฉินได้ ไม่ใช่ประจำเดือนจริงๆส่วนการที่ประจำเดือนยังไม่มา หากได้ตรวจหาการตั้งครรภ์อย่างถูกต้อง โดยตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนมาช้า อาจเกิดจากผลของยาคุมฉุกเฉินได้ หรือเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ